Diari Oficial de la Generalitat Valenciana


Sumari del DOGV 5188, del 31-01-2006 (2006/463)

Bases específiques per a la convocatòria pública per a la provisió en propietat de quatre places d'auxiliars administratius.
----------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/463


Data del document
:   10-01-2006

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * concurs administratiu
    * professió administrativa
    * administració local

Bases específiques per a la convocatòria pública per a la provisió en propietat de quatre places d'auxiliars administratius. [2006/Q463]  
Es convoquen proves selectives per a proveir, pel procediment de concurs oposició, quatre places d'auxiliar administratiu, escala administració general, subescala auxiliar, d'acord amb les bases específiques següents:  
Bases específiques per a la convocatòria pública per a la provisió en propietat de quatre places d'auxiliars administratius de l'Ajuntament de Monforte del Cid.  
Dos incloses en l'oferta d'ocupació pública de 2004 i dos en l'oferta d'ocupació pública de 2005.  
Primera. Objecte  
És objecte de la present convocatòria la provisió en propietat, mitjançant el sistema de concurs oposició, de quatre places d'auxiliars administratius vacants de la plantilla de personal funcionari de l'Ajuntament de Monforte del Cid, dos incloses en l'oferta d'ocupació pública de 2004 i dos en la de 2005, amb sotmetiment a la legislació vigent i al procediment selectiu que es detalla en estes bases.  
Segona. Característiques de les places  
Les places que es convoquen s'enquadren en l'escala d'administració general, subescala auxiliar de la plantilla de funcionaris de l'Ajuntament de Monforte del Cid.  
Tercera. Requisits que han de complir els aspirants  
Per a prendre part en les proves selectives serà necessari complir els requisits en les bases generals i a més:  
Estar en possessió d'algunes de les titulacions següents: Graduat Escolar, Graduat en Educació Secundària, Formació Professional de primer grau, Cicle Formatiu de Grau Mitjà o equivalent, o en condicions d'obtindre'l en el termini de presentació de sol·licituds. Si la titulació s'ha obtingut a l'estranger, és necessari que esta estiga homologada. Així mateix, si s'al·lega un títol equivalent se n'haurà d'acreditar l'equivalència.  
Quarta. Sol·licituds   
Les sol·licituds s'ompliran en els terminis i formes establits en les bases generals.   
Cinquena. Admissió d'aspirants  
L'admissió d'aspirants es realitzarà d'acord amb el procediment establit en les bases generals.   
Sisena. Composició, designació i actuació del tribunal qualificador  
La composició i funcionament del tribunal es realitzarà d'acord amb el procediment establit en les bases generals.   
A efectes del que disposa el Reial Decret 236/1988, de 4 de març, sobre indemnitzacions per raó del servici, el tribunal qualificador s'ha qualificat amb la categoria quarta que correspon al grup en què estan classificades les places objecte de la convocatòria.  
Setena. Sistema selectiu  
El sistema selectiu serà el concurs oposició:  
La puntuació màxima que es podrà aconseguir serà de 10 punts. La fase d'oposició es valorarà amb un màxim de 6 punts i amb un màxim de 4 punts la fase de concurs.  
1. Fase de concurs:  
No tindrà caràcter eliminatori i, en cap cas, es podrà aplicar la puntuació obtinguda en esta fase per a superar els exercicis de la fase d'oposició.   
Tots els mèrits al·legats hauran de tindre's en el moment de la finalització del termini de presentació de sol·licituds.  
La valoració dels mèrits es realitzarà de la forma següent:  
Experiència professional: es valorarà fins a un màxim de 3 punts. La valoració es realitzarà de la manera següent:  
. Els servicis efectius prestats a l'Ajuntament de Monforte del Cid com a funcionari interí o laboral temporal, amb funcions corresponents a l'escala, subescala, classe o categoria professional objecte de la convocatòria, es valoraran amb 0,0389 per mes de servici efectiu.  
. Els servicis efectius prestats en altres administracions públiques, amb funcions corresponents a l'escala, subescala, classe o categoria professional objecte de la convocatòria, es valoraran amb 0,0117 per mes de servici efectiu.  
. Els servicis efectius prestats per compte d'altri en empreses públiques o privades, en categories professionals amb funcions anàlogues a la plaça objecte de la convocatòria, es valoraran amb 0,0117 per mes de servici efectiu.  
Es consideraran servicis efectius els mesos complets prestats, a excepció dels períodes d'excedència forçosa, excedència voluntària, suspensió de funcions i suspensió de contracte, excepte per incapacitat laboral i maternitat. Només es computaran una vegada els servicis prestats simultàniament.  
Formació: es valorarà fins a un màxim d'1 punt. La valoració es realitzarà de la manera següent:  
. Per cada hora d'assistència a cursos sense certificat d'aprofitament: 0,0035.  
. Per cada hora d'assistència a cursos amb certificat d'aprofitament: 0,0047.  
Els cursos hauran de versar sobre matèries relacionades amb el temari i les funcions i tasques de la plaça objecte de la convocatòria.  
En tot cas, independentment que es tracte d'assistència o aprofitament, es valorarà només un curs de formació per matèria quan de l'anàlisi del contingut dels cursos es constate que els continguts tractats són coincidents i l'addició d'epígrafs concrets no suposa, per profunditat i extensió, l'ampliació substancial de coneixements sobre la matèria de què es tracte. Si no consta el contingut concret dels cursos, l'elecció d'un únic curs per matèria es realitzarà automàticament, i es valorarà el curs amb tinga el nombre major d'hores de duració.  
No es valoraran els cursos en què no se n'especifique el nombre d'hores de duració.  
2.C) Presentació de documentació.   
La documentació requerida per a l'acreditació dels mèrits es presentarà pels aspirants juntament amb la instància d'acord amb el que disposen les bases generals. Juntament amb esta documentació es presentarà:  
1. Còpia autèntica o fotocòpia del títol exigit en la base tercera o del justificant d'haver pagat els drets per a l'expedició d'este.  
En el supòsit d'haver invocat un títol equivalent a l'exigit caldrà acompanyar un certificat expedit per l'òrgan competent que acredite l'esmentada equivalència.  
En el cas de titulacions obtingudes a l'estranger caldrà aportar una fotocòpia compulsada de la credencial que n'acredite l'homologació.  
2. Els aspirants la nacionalitat dels quals no siga l'espanyola hauran de presentar la targeta de resident comunitari o targeta de resident en vigor, segons els casos.  
En cap cas es valoraran mèrits no al·legats o no acreditats documentalment en el termini i forma establits per a la seua presentació.  
Si els documents relatius als mèrits al·legats no s'aporten pel fet de trobar-se en poder d'esta corporació, haurà de fer-se constar expressament esta circumstància en la sol·licitud, i s'especificarà la convocatòria en què els va presentar, amb indicació de la plaça convocada i la data, dades que si no es coneixen s'hauran de sol·licitar necessàriament per escrit per a localitzar-les. En cas contrari, caldrà aportar la documentació requerida.  
2.D) Acreditació dels mèrits: el sistema d'acreditació dels mèrits al·legats serà el següent:  
a) Acreditació dels servicis prestats a l'Ajuntament de Monforte del Cid, es realitzarà d'ofici per la corporació, a sol·licitud del secretari del tribunal qualificador, mitjançant un certificat expedit per la Secretaria de la corporació en què on s'esmenten de manera expressa els servicis prestats.   
b) Acreditació de servicis prestats en altres administracions públiques: certificat dels servicis prestats emés per l'administració on s'hagueren prestat, en què s'ha d'indicar el temps exacte de duració d'estos servicis, i el tipus de funcions i tasques exercides.  
c) Acreditació de l'experiència en empreses públiques/privades: certificat emés per la Tresoreria General de la Seguretat Social sobre el període d'alta, acompanyat del certificat de l'empresa acreditativa de les funcions exercides o del contracte de treball compulsat.  
d) Acreditació de la formació específica: es presentarà una fotocòpia compulsada, o acompanyada de l'original per a compulsar-la, del diploma o document acreditatiu de la realització del curs respectiu.  
2.E) Valoració dels mèrits: la llista que continga la valoració dels mèrits es farà pública al tauler d'anuncis de la corporació.  
2.F) Qualificació final del concurs oposició: la qualificació final serà la resultant de sumar a la puntuació obtinguda en la fase de concurs, la puntuació obtinguda en la fase d'oposició.  
2.G) Orde definitiu dels aspirants aprovats: l'orde definitiu dels aspirants seleccionats estarà determinat per la puntuació final obtinguda en el concurs oposició. Els aspirants que superen el concurs oposició però no obtinguen plaça, formaran part d'una bossa d'ocupació específica.   
En cas d'empat, i per a dirimir-lo, caldrà ajustar-se en primer lloc a la puntuació obtinguda en l'exercici pràctic, en segon lloc caldrà ajustar-se a la puntuació obtinguda en la fase d'oposició, i en tercer lloc a la puntuació obtinguda en experiència professional de la fase de concurs. Si encara subsistix l'empat, es realitzaran exercicis de caràcter pràctic relacionats amb les funcions de les places convocades, tot això a efectes de dirimir l'empat. La valoració d'estos exercicis es realitzarà entre 0 i 10 punts i s'efectuarà només als efectes de dirimir l'empat, i no suposarà alteració de les puntuacions obtingudes en les qualificacions finals.   
2. Fase d'oposició:  
Els exercicis i la seua forma de qualificació corresponent són els que a continuació s'indiquen:  
Primer exercici: de naturalesa teòrica. S'avaluarà entre 0 i 10 punts, i caldrà obtindre un mínim de 5 punts per a superar-lo. El seu pes serà del 40% del total de la fase d'oposició.  
Consistirà en la resolució d'un qüestionari tipus test, que versarà sobre el temari. El qüestionari constarà de preguntes amb quatre alternatives de resposta, i només una d'elles serà correcta. Per a l'obtenció de la puntuació s'aplicarà la fórmula de correcció següent:  
((núm. d'encerts . (núm. d'errors / 3)) / núm. de preguntes) \* 10  
Les preguntes del qüestionari s'agruparan en tres blocs, i les preguntes de cada un d'ells correspondran a cada bloc en què siga dividida la matèria, i cada aspirant haurà de triar dos dels tres blocs de preguntes.  
Segon exercici: de naturalesa pràctica. S'avaluarà entre 0 i 10 punts, i caldrà obtindre un mínim de 5 punts per a superar-lo. El seu pes serà del 60% del total de la fase d'oposició. La puntuació final de l'exercici pràctic s'obtindrà mitjançant l'aplicació de la fórmula següent:  
(P.I. \* 0,60) + (P.S.P. \* 0,40)  
Sent: . P.I.: puntuació en la prova informàtica  
. P.S.P.: puntuació en el supòsit pràctic.  
Este exercici es compon de dos proves, que són les següents:  
a) Prova informàtica: consistirà en la resolució d'una prova de tractament de textos (Word), full de càlcul (Excel) i base de dades (Access), de nivell adequat i exigit per a la subescala, que serà fixat prèviament pel tribunal qualificador. Serà obligatori superar, d'una banda, l'exercici de Word i, d'una altra, l'exercici d'Excel o l'exercici d'Access. L'exercici de Word tindrà un pes del 60% i l'altre exercici (Excel o Access) del 40%.  
Esta prova té caràcter eliminatori, qualificant-se de 0 a 10 punts, sent necessari obtindre un mínim de 5 punts per a superar-la. El seu pes serà del 60% del total assignat a l'exercici pràctic. La puntuació de la prova d'informàtica s'obtindrà de la puntuació obtinguda en l'exercici de Word i la puntuació més alta de les obtingudes en l'exercici d'Excel i Access, mitjançant l'aplicació de la fórmula següent:  
((P.W. \* 0,60) + (P.E./A. \* 0,40))  
Sent: . P.W.: puntuació en l'exercici de Word  
. P.E./A.: puntuació en l'exercici d'Excel o Access  
b) Supòsit pràctic: consistirà en la resolució d'un supòsit pràctic que caldrà triar entre tres proposats pel tribunal, que versaran sobre el contingut del temari, i cada un d'ells farà referència a cada un dels blocs en què siga dividida la matèria.  
Esta prova té caràcter eliminatori, es qualificarà de 0 a 10 punts, i caldrà obtindre un mínim de 5 punts per a superar-la. El seu pes serà del 40% del total assignat a l'exercici pràctic.  
Una vegada superats tots els exercicis, la puntuació final de la fase d'oposició serà la resultant d'aplicar la fórmula següent:  
((P.P. \* 0,60) + (P.T. \* 0,40)) \* 0,65  
Sent: . P.P.: puntuació en l'exercici pràctic.  
. P.T.: puntuació en l'exercici teòric.  
Qualificació dels exercicis: la qualificació del segon exercici es fixarà sumant les puntuacions atorgades pels membres del tribunal, i dividint el total pel nombre de puntuacions. En el cas del primer exercici, la qualificació serà la resultant d'aplicar la fórmula de correcció corresponent.   
Quan entre les puntuacions atorgades pels membres del tribunal existisca una diferència de tres o més enters entre les qualificacions màxima i mínima de la mitjana de les puntuacions atorgades, s'exclouran automàticament, i es trobarà la puntuació mitjana entre les qualificacions restants, i caldrà que es conserven com a mínim tres de les puntuacions atorgades per a poder qualificar. Si això no fóra possible, el tribunal procedirà a avaluar novament.  
Les qualificacions resultants es faran públiques a través del tauler d'anuncis de la corporació.   
Huitena. Començament i desenvolupament de les proves selectives   
Segons el que establixen les bases generals.  
Si en algun moment del procés selectiu el tribunal sabés que algun dels aspirants no complix un o alguns dels requisits exigits o que de la certificació acreditativa resultara que la seua sol·licitud conté errors o falsedats, que impossibilitaren el seu accés a la subescala en els termes establits en les convocatòries, haurà de proposar, amb audiència prèvia de l'interessat, la seua exclusió a l'autoritat convocant, i comunicarà, als efectes procedents, les inexactituds o falsedats formulades per l'aspirant en la sol·licitud d'admissió a les proves selectives.  
Novena. Relació d'aprovats i proposta del tribunal  
D'acord amb el que establixen les bases generals.  
Deu. Presentació de documents. Nomenaments  
D'acord amb el que establixen les bases generals.  
Onze. Impugnació   
D'acord amb el que establixen les bases generals.  
Dotze. Incidències  
D'acord amb el que establixen les bases generals.  
ANNEX  
Temari  
Bloc I  
1. La Constitució espanyola: estructura i contingut, la reforma constitucional, drets i deures fonamentals, el Tribunal Constitucional.   
2. La Constitució espanyola: la corona, les Corts Generals, El Govern i l'administració, relacions entre el Govern i les Corts Generals.   
3. El règim autonòmic de la Comunitat Valenciana. L'estatut d'autonomia: estructura i contingut, competències de la Generalitat Valenciana.  
4. L'estatut d'autonomia: les Corts Valencianes, l'administració de Justícia. El Govern i l'administració pública de la Generalitat Valenciana.  
5. La Unió Europea: orígens i evolució. Organització. Competències. El dret europeu.  
6. L'administració pública en l'ordenament jurídic espanyol. L'administració de l'estat. L'administració de les comunitats autònomes. L'administració local. L'administració institucional.  
7. La qualitat en la prestació de servicis per les administracions públiques. El sistema de cartes de servicis. El sistema de queixes i suggeriments.  
Bloc II  
1. Sotmetiment de l'administració al dret. Fonts del dret públic. Principis d'actuació i principis d'organització de l'administració pública. Relacions entre administracions públiques.  
2. L'activitat de les administracions públiques: drets dels ciutadans, arxius i registres, termes i terminis. Els actes administratius: requisits i eficàcia. El silenci administratiu.  
3. El procediment administratiu. Fases del procediment. Els recursos administratius.  
4. Els contractes de les administracions públiques: contractes administratius i contractes privats. Actuacions relatives a la contractació. Tipus de contractes administratius.  
5. Els béns de les entitats locals. El règim jurídic dels béns de domini públic. El règim jurídic dels béns patrimonials.  
6. Els servicis públics de les entitats locals. Els modes de gestió dels servicis públics. Consideració especial de la concessió.  
7. Personal al servici de les entitats locals: personal funcionari i personal laboral. Drets i deures del personal. Provisió de llocs de treball. Situacions administratives. Règim disciplinari.  
Bloc III  
1. El règim local espanyol: regulació i principis constitucionals. L'autonomia local.  
2. El municipi. Organització. Funcionament. Competències.  
3. La província. Organització. Funcionament. Competències.  
4. Les hisendes locals. Referència als recursos de les hisendes locals. Les ordenances fiscals.   
5. El pressupost: concepte i estructura. Elaboració, aprovació i execució. Modificacions pressupostàries. Execució de la despesa.  
6. Monforte del Cid. Història, geografia i població del terme municipal.  
Monforte del Cid, 10 de gener de 2006.. L'alcaldessa: Antonia Cervera Carrasco.